  Анжелика Тихонова корреспондент Удмурт кун университетлэн Виталий Журавлёв нимо дышетонъя но тодосъя лыдӟетъюртаз удмурт тодосчилы, фольклористлы, кылбурчилы Даниил Яшинлы 90 ар тырмонлы сӥзем «Вамыштоно ке, мед кылёз пытьы» адӟытон усьтӥськиз. Со сярысь лыдӟетъюртлэн «ВКонтакте» мерлыко вотэсысь огиназ ивортэмын. Адӟытонын Даниил Яшинлэн фольклористикая ужъёсыныз но чеберлыко произведениосыз тодматскыны луэ Тодосчи 40 ар пала элькунысь вылӥ дышетон юртъёсын удмурт фольклорлы но литературалы дышетӥз, со дисциплинаослы дышетонъя амалъёс бордын ужаз. Озьы ик Даниил Яшин огез нырысетӥез удмурт фольклорист вал, кин калык кылбуретлэсь валтӥсь жанръёссэ возьматыса, дышетонъя «Удмурт фольклор» пособие поттӥз. Удмурт кылбуретэ 50-тӥ аръёс пумын пыриз. Тегъёс: УдГУ Ижкар Литература Удмуртия удмуртъёс  